Dovlatov (film)

"Dovlatov" on Vene režissööri Aleksei German noorema 2018. aastal linastunud eluloofilm vene prosaistist ja ajakirjanikust Sergei Dovlatovist. Film linastus 68. Berliini filmifestivali põhiprogrammis. Maailma esilinastus toimus 17. veebruaril 2018. Venemaal jõudis see levisse 1. märtsil 2018. Leningradis aset leidva tegevustikuga film jutustab ühest nädalast kirjanik Sergei Dovlatovi elus 1971. aasta oktoobripühade eel, vahetult enne tema sõbra, luuletaja ja tulevase nobelisti Jossif Brodski emigreerumist Ameerika Ühendriikidesse. Selles näidatakse nõukogude igapäevaelu selle halluses, koomikas ja traagikas, seiku Leningradi kirjandus-, kunsti- ja muusikaelust vaheldumisi Dovlatovi ajakirjanikutöö, eraeluliste raskuste ja olmeprobleemidega, mille üheks juhtmotiiviks on peategelase soov osta tütrele välismaine nukk, mida Nõukogude Liidus oli praktiliselt võimatu saada, nii nagu Dovlatovil ei õnnestunud saada ka NSV Liidu Kirjanike Liidu liikmeks ega avaldada oma teoseid. Milan Marić – Sergei Dovlatov Danila Kozlovski – David Helena Sujecka – Jelena Dovlatova, Sergei naine Eva Herr – Katja Dovlatova, Sergei tütar Artur Bestšastnõi – Jossif Brodski Anton Šagin – luuletaja Anton Kuznetsov Svetlana Hodtšenkova – näitlejanna, Dovlatovi tüdruk Jelena Ljadova – noor toimetaja Igor Mitjuškin – kunstnik Šolom Švarts Pjotr Gonsovski – Semjon Aleksandrovitš Tamara Oganesjan – Nora Dovlatova, Sergei ema Maria Järvenhelmi – soome turist Arevikh Gevorkjan – neiu Armeeniast Alina Korol – Nataša Rostova Aleksandr Ivanov – eestlane Zverev Kati Outinen – soomlanna Peaosa mängiva näitleja nime hoiti pikka aega saladuses. Alles 2. septembril 2016 avalikustati, et peaosas on serbia näitleja Milan Marić. Teiste osatäitjate seas olid Jelena Ljadova, Danila Kozlovski, Anton Šagin, Svetlana Hodtšenkova, Helena Sujecka, Eva Herr, Artur Bestšastnõi jt. Saavutamaks suuremat tõepära mineviku kujutamisel, pöördusid filmitegijad Peterburi elanike poole palvega tuua Lenfilmi stuudiosse 1970. aastate alguse olmeesemeid: riideid, fotosid, mööblit jms. Enne töö alustamist tellisid produtsendid ülevenemaalise sotsioloogilise küsitluse teemal "Kas on vaja filmi Dovlatovist?". Jaatavalt vastas küsitletuist 28,6%. Suurem osa neist olid noored, üliõpilased ja keskkooliõpilased. Režissöör Germani meeskond korraldas ka ise Peterburi tänavail miniküsitluse, millele vastati sageli mitte üksnes jaatusega, vaid tunnistati ka siirast kiindumust Dovlatovi loomingusse. Ühe kohviku baarmen demonstreeris filmitegijaile aga Dovlatovi portreed tätoveeringuna. Filmi hakati tegema 2015. aasta algul. Võtted algasid 2016. aasta veebruaris ja kestsid 61 päeva. Film valmis 2017. aasta lõpus. Berliini filmifestivali preemia Hõbekaru väljapaistvate saavutuste eest kinokunsti vallas – filmikunstnik Jelena Okopnaja Berliini filmifestivali eripreemia ajalehelt Berliner Morgenpost Лариса Малюкова (2018). "Алексей Герман: «Хотите Северную Корею здесь устроить?»". Новая газета. Lk 20–21. http://thr.ru/cinema/v-moskve-sostoalas-premera-filma-dovlatov-foto/> "Довлатов". RIA. 29.01.2016. "Как снимают фильм Довлатов". Российская газета. 23.02.2016. http://www.chsvu.ru/german-rasskazal-o-rabote-nad-filmom-dovlatov/[alaline kõdulink] https://ria.ru/culture/20160220/1378057450.html "Arhiivikoopia". Originaali arhiivikoopia seisuga 26. august 2021. Vaadatud 24. märtsil 2018.{{netiviide}}: CS1 hooldus: arhiivikoopia kasutusel pealkirjana (link) Довлатов Германа-младшего поборется за приз Берлинского кинофестиваля // Ria.ru Создатели фильма «Довлатов» раскрыли имя исполнителя главной роли // Lenta.ru Герман-младший снимет фильм о Сергее Довлатове // Lenta.ru Алексей Герман-младший приступил к работе над фильмом «Довлатов» // Российская газета, 21. aprill 2015 Съёмки фильма «Довлатов» Германа-младшего начались в Петербурге // Год российского кино 2016 Алексей Герман: Довлатов ­­­— это наш миф // РИА Новости Сербского актера Милана Марича полгода откармливали салом и пельменями для роли в «Довлатове» // Vokrug.tv Герман-младший снимет фильм про молодого Довлатова // BBC.com Александр Бутенин Два дня с Довлатовым и Бродским. Опыт репортажа со съёмочной площадки // Sergeidovlatov.com Базаралы Жанаков «Довлатов» Алексея Германа-младшего стал участником основного конкурса Берлинале // Brod.kz